Virágos part
Virágos part s te zöld berek,
  Hogy tudtok igy virulni, hajh, 
Hogy tudsz dalolni, vig madár,
  Mig engem üz a gond, a baj! 
Szivem' töröd meg vig madár
  A mint csattogva szállsz tova, 
Eszembe jut a szép idő,
  Mely elszállt, s meg se tér soha.

E parton hányszor járdalék,
  Virágokat szedtem füvén; 
Szerelmét dallá a madár
  S a magamét utána én. 
Vig szivvel rózsát szakiték,
  Mely ott virult tüskés bogán; 
A csalfa! rózsám' ellopá,
  S a tüskét hagyta meg csupán!
Versek